పాట్నా: బీహార్ ఆర్జేడీకి చెందిన మాజీ ఎంపీ, డాన్ మహమ్మద్ షహబుద్దిన్కు 28 ఏళ్ళ నాటి మూడు హత్యలకు సంబంధించిన కేసు నుంచి విముక్తి లభించింది. 1989 ఫ్రిబవరి 2న కారులో వెళ్తున్న యూత్ కాంగ్రెస్ అధ్యక్షుడు ప్రదీప్ మిశ్రాతో పాటు మరో ఇద్దరిని గుర్తు తెలియని వ్యక్తులు తుపాకులతో కాల్చి హత్య చేశారు. షహబుద్దిన్తో పాటు మరో ఏడుగురిపై కేసులు నమోదయ్యాయి. వీరిలో ముగ్గురు చనిపోగా, 2006 ఏప్రిల్ 26న నలుగురు నిర్దోషులుగా విడుదలయ్యారు.ఈ కేసులో మిగిలిన నిందితుడైన షహబుద్దిన్ 32కు పైగా కేసుల్లో ఆరోపణలు ఎదుర్కొంటున్నాడు. ఐదు హత్య కేసుల్లో దోషిగా తేలడంతో ప్రస్తుతం జీవిత ఖైదు శిక్ష అనుభవిస్తున్నాడు. ఈ ఏడాది ఫ్రిబవరిలో పాట్నా హైకోర్టు మంజూరు చేసిన బెయిల్ను సుప్రీం కోర్టు రద్దు చేయడంతో పాటు ఢిల్లీలోని తీహార్ జైలుకు తరలించాలని ఆదేశించింది. అయితే 28 ఏళ్ళనాటి మూడు హత్యల కేసుపై జంషెడ్పూర్ జిల్లా కోర్టు సోమవారం షహబుద్దిన్ను వీడియో కాన్ఫరెన్స్ ద్వారా విచారణ జరిపింది. సరైన ఆధారాలు లేకపోవడంతో అతడ్ని నిర్దోషిగా పేర్కొంటూ తీర్చు ఇచ్చింది.
patna: beehar aarjeediiki chendina maji empy, dan mahammad shahabuddinku 28 ella naati moodu hatyalaku sambandhinchina kesu nunchi vimukti labhinchindi. 1989 fribavari 2na kaarulo veltunna yooth congress adhyakshudu pradip mishraatho paatu maro iddarini gurtu teliyani vyaktulu tupaakulatoe kaalchi hatya chesaru. shahabuddinto paatu maro eduguripai kesulu namodayyayi. veerilo mugguru chanipoga, 2006 epril 26na naluguru nirdoshulugaa vidudalayyaaru.ee kesulo migilina ninditudaina shahabuddin 32ku paiga kesullo aaropanalu edurkontunnadu. aidu hatya kesullo doshigaa teladamtho prastutam jeevita khaidu shiksha anubhavistunnadu. ee edaadi fribavarilo patna hycortu manjuru chesina beyilnu supreem kortu raddu cheyadamtho paatu dhilleelooni teehar jailuku taralinchaalani aadesinchindi. ayithe 28 ellanati moodu hatyala kesupai janshedpur jilla kortu somavaram shahabuddinnu veedio conferens dwara vichaarana jaripindi. saraina aadhaaraalu lekapovadamto atadni nirdoshigaa perkontu teerchu ichindi.